Nú , dagana 7. - 9. apríl fer fram úttekt á stöðu sveitarfélaganna á Snæfellsnesi með tilliti til vottunar í Green Globe verkefninu . Kemur þetta fram á vef Grundarfjarðarbæjar . Þá segir að úttektarmaður sé kominn um langan veg til þess að fara yfir stöðu mála á svæðinu . Allir umhverfisþættir í viðkomandi sveitarfélögum eru skoðaðir ásamt ýmsum öryggisatriðum t.d. við hafnir . Þetta á við um starfsemi sveitarfélaganna sjálfra og þjóðgarðsins . Ennþá hafa fyrirtæki almennt ekki hafið þátttöku í Green Globe en vonast er til þess að það gerist á næstu árum . Eitt fyrirtæki hefur þó þegar fengið vottun en það er Hótel Hellnar á Arnarstapa en forsvarsmenn þess voru frumkvöðlar að því að innleiða Green Globe verkefnið á Snæfellsnes .